KOMISIJOS REGLAMENTAS (EB) Nr. 205/2007
2007 m. vasario 27 d.
iš dalies keičiantis Reglamentą (EB) Nr. 990/2006 dėl nuolatinio konkurso eksportuoti Vokietijos intervencinės agentūros turimus rugius
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
kadangi:
(1)
Komisijos reglamentu (EB) Nr. 990/2006 (2) pradedami nuolatiniai valstybių narių intervencinių agentūrų turimų grūdų eksporto konkursai.
(2)
Rugių perpardavimas vidaus rinkoje neseniai smarkiai padidėjo, visų pirma dėl galimybės pasinaudoti palankesnėmis perpardavimo vidaus rinkoje sąlygomis, lyginant su eksporto sąlygomis, pagal 2006 m. spalio 6 d. Komisijos reglamentą (EB) Nr. 1483/2006, atidarantį nuolatinius konkursus perparduoti Bendrijos rinkoje valstybių narių intervencinių agentūrų turimus grūdus (3).
(3)
Atsižvelgiant į šią padėtį ir siekiant pateikti perpardavimui vidaus rinkoje rugius, kuriems taikomas nuolatinis konkursas dėl rugių pagal Reglamentą (EB) Nr. 990/2006, Vokietijai reikėtų 96 150 tonomis sumažinti kiekį, kuriam taikomas minėtas konkursas.
(4)
Todėl Reglamentą (EB) Nr. 990/2006 reikėtų iš dalies pakeisti.
(5)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 990/2006 I priedas pakeičiamas šio reglamento priede esančiu tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. vasario 27 d.